Senat ëd la Repùblica Italian-a

Ël Senàt dla Repùblica a l'é un-a dle doe Càmere dël Parlament dla Repùblica Italian-a. 

A l'é formá da 315 senator, pì ij senator a vita e ij Pressident Emérit dla Repùblica. La Costitussion Italian-a a sanciss che ël Senat ëd la Repùblica a ven-a elegiù a sufrage universal da tuti j'eletor con pì che 25 agn d'età. Ij senator elegìbil a venta ch'a l'àbio n'età mìnima ëd 40 agn.

L'assegnassion dij senator a l'ha na base regional: 309 senator a son elegiù da le 20 region italian-e an proporsion a la popolassion ch'a risulta da l'ùltim censiment general (con ël lìmit mìnim ëd 7 senator për region, ch'a dvento 2 për ël Molise e 1 për la Val d'Osta). J'àutri 6 senator a son assegnà da la Circoscrission Éstera.

Ij senator a vita a son sernù dal Pressident dlà Repùblica (an manera ch'a sio nen pì che sinch). Ij senator a vita an càrica a son Mario Monti, Elena Cattaneo, Renzo Piano e Carlo Rubbia. Giorgio Napolitano a l'é l'ùnich Pressident Emérit an càrica tanme senator. Sergio Mattarella a l'ha pa ancora nominà gnun senator. 

Categorìa:Istitussion